斜向字

斜向字，又叫假斜體，喺排版同平面設計，係泛指字身傾斜，但係冇氣嘅字體，通常係向右。字型設計講嘅 ｢行氣｣ 係指透過有遞移性嘅腳等等筆劃上嘅修飾，做出字符之間有連續性同有動感嘅視覺錯覺；斜向字因為冇做爾種修飾，排出來嘅字唔會有爾種視覺上嘅連續性。

中文入面 ｢斜體｣ 嘅含意一直搞唔清楚，好多時意大利體同斜向字當係一樣嘢，中文字款嘅斜體亦通常係斜向字。

一般文書處理器同網頁瀏覽器喺揀嘅字型冇意大利體嘅情況下，如果要求用斜體，就會用算法將字身傾斜而做出斜向字頂檔，但係專業設計嘅字型，即使係斜向字，其實亦都有人手執過。

攷

排版
平面設計
文書處理器